3.1 ลักษณะของผลิตภัณฑ์

3.1.1 ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Part)

ผลิตภัณฑ์ชิ้นส่วนยางเพื่อใช้ในอุตสาหกรรมต้องใช้กระบวนการผลิตที่ซับซ้อนและใช้เทคโนโลยีสูง
เนื่องจากชิ้นส่วนยางเพื่อใช้ในอุตสาหกรรมจะต้องมีคุณสมบัติทนทานต่อสภาพการใช้งานที่ต้องการแตกต่างออกไป
ผลิตภัณฑ์ยางเพื่อใช้ในอุตสาหกรรมของบริษัทฯ สามารถแบ่งออกได้เป็น 2 กลุ่มหลักๆ คือ
ยางเพื่อใช้ในอุตสาหกรรมยานยนต์ ผลิตภัณฑ์สำคัญ เช่น ประเก็นยาง, ยางแท่นเครื่อง,
ยางขอบกระจก, ยางขอบประตู, ยางลอยน้ำ, จานระบายอากาศ เป็นต้น
และยางเพื่อใช้ในอุตสาหกรรมอื่นๆ ทั่วไป เช่น ยางติดวาล์วทางเดินน้ำ ยางหุ้มข้อต่อ
ยางกันกระเทือน ยางครอบวาล์วเครื่องใช้ไฟฟ้า ยางพันท่อแอร์ เป็นต้น

3.1.2 ยางนอกรถจักรยานยนต์ (Motorcycle Tire)

บริษัทฯ นับเป็นบริษัทแรกที่บุกเบิกตลาดยางนอก-ยางในรถจักรยานยนต์
และประสบความสำเร็จในการครอบครองส่วนแบ่งทางการตลาดในประเทศภายใต้เครื่องหมายการค้า
“IRC” บริษัทฯ ได้มีการวิจัยและพัฒนาผลิตภัณฑ์ใหม่ๆ
ออกสู่ตลาดอย่างสม่ำเสมอเพื่อตอบสนองความต้องการของลูกค้าที่แตกต่างกัน ไม่ว่าจะเป็นเรื่อง
รูปแบบ, ขนาด, คุณสมบัติและสมรรถนะ เป็นต้น ปัจจุบันยางนอกรถจักรยานยนต์ที่บริษัทฯ
ผลิตสามารถแบ่งตามลักษณะการใช้งาน เช่น On Road Tire, Off Road Tire, Scooter
Tire, และHeavy Duty Tire

3.1.3 ยางในรถจักรยานยนต์ (Motorcycle Tube)

บริษัทฯ
ผลิตและจำหน่ายยางในรถจักรยานยนต์ทั้งตลาดในประเทศและต่างประเทศภายใต้เครื่องหมายการค้า
“IRC” เช่นเดียวกันกับยางนอก บริษัทฯ ทำการวิจัยยางในรุ่นใหม่ๆ
ออกมาเพื่อสนองตอบความต้องการลูกค้าอย่างต่อเนื่อง
โดยมีสินค้าที่มีศักยภาพอย่างยางรุ่นบิวทิวชนิดไม่รั่ว (Tuff-Up Tube หรือ Non-puncture
tube) ซึ่งมีการบรรจุสารเคมีพิเศษ
ภายในสารเคมีดังกล่าวจะเข้ามาอุดรอยรั่วทันทีในกรณียางในถูกของมีคม หรือ ของแหลม
ซึ่งจะช่วยยืดอายุการใช้งานของยางในให้มากขึ้น ซึ่งปัจจุบันได้ย้ายฐานการผลิตมายังประเทศไทย
และเป็นลิขสิทธิ์เฉพาะของ IRC

3.1.4 วงล้อรถจักรยานยนต์ (Wheel Set Assembly)

บริษัทฯ เริ่มสายการผลิตผลิตภัณฑ์นี้เมื่อเดือนมกราคม 2546 โดยในปัจจุบันจำหน่ายให้กับบริษัท
ไทยซูซูกิ มอเตอร์ จำกัด และบริษัทไทยยามาฮ่า มอเตอร์ จำกัด
เป็นผลิตภัณฑ์ที่เกิดจากการนำชิ้นส่วนวงล้อประกอบเข้าด้วยกันกับยางนอกและยางใน
เพื่อใช้ในการประกอบเข้ากับรถจักรยานยนต์ มีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียมอัลลอยด์ (Casting Wheel)

3.2 สิทธิหรือข้อจำกัดในการประกอบธุรกิจ

บริษัทฯ ได้ทำสัญญาการให้ความช่วยเหลือทางด้านเทคนิคต่อกันกับบริษัท อีโนเว รับเบอร์ จำกัด
ประเทศญี่ปุ่น โดยสาระสำคัญของสัญญาประกอบด้วยการอนุญาตให้ บริษัท อีโนเว รับเบอร์
(ประเทศไทย) จำกัด (มหาชน) ใช้เครื่องหมายการค้า “IRC”
รวมทั้งการช่วยเหลือเทคโนโลยีในการผลิตยางนอก-ยางในรถจักรยานยนต์
และชิ้นส่วนยางเพื่อใช้ในอุตสาหกรรมต่าง ๆ
ทั้งนี้เพื่อให้คุณภาพของผลิตภัณฑ์ที่ผลิตในประเทศไทยได้มาตรฐานเดียวกับผลิตภัณฑ์ที่สนองต่อตลาดทั่วโลก

3.2.1 สัญญาการให้ความช่วยเหลือด้านเทคนิค (Technical Assistance Agreement)

ได้มีการตกลงทำสัญญาเมื่อวันที่ 8 กรกฎาคม 2513
และมีการต่ออายุกันเรื่อยมาจนถึงปัจจุบันสัญญาดังกล่าวมีผลบังคับใช้จนถึงวันที่ 7 กรกฎาคม 2553
ในการนี้บริษัทฯ
มีสัญญาที่จะต้องจ่ายค่าธรรมเนียมในการใช้เครื่องหมายการค้าและความช่วยเหลือทางด้านเทคโนโลยีให้แก่บริษัท
อีโนเว รับเบอร์ จำกัด ประเทศญี่ปุ่น โดยคิดแยกตามสายผลิตภัณฑ์ดังนี้คือ

A. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

B. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

C. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม 2.50%
ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่ 3, 4 และ 5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อๆ ไปสำหรับผลิตภัณฑ์ชิ้นส่วนยางอุตสาหกรรม

3.2.2 สิทธิพิเศษจากการส่งเสริมการลงทุน

บริษัทฯ และบริษัทย่อยได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
สิทธิประโยชน์ทางด้านภาษีอากรที่มีสาระสำคัญ ดังต่อไปนี้

+-----------------+-------------+------------+-----------+-----------+
| รายละเอียด       | บริษัทฯ       | บริษัทย่อย    | บริษัทย่อย   | บริษัทย่อย   |
+-----------------+-------------+------------+-----------+-----------+
| 1.              | 2           | 17         | 168       | 121       |
| บัตรส่งเสริมเลขที่   | 005(2)/2547 | 58(1)/2544 | 2(2)/2550 | 1(4)/2548 |
| ลงวันที่           |             |            |           |           |
|                 | 29 กันยายน   | 30         | 12        | 16 มีนาคม  |
| 2.              | 2547        | พฤศจิกายน   | กรกฎาคม   | 2548      |
| เพื่อส่งเสร        |             | 2544       | 2550      |           |
| ิมการลงทุนในกิจการ | ผลิตชิ้น       |            |           | กิจการว    |
|                 | ส่วนยานพาหนะ | ผลิตแม่พิมพ์   | ผลิตแม     | ิจัยและพัฒนา |
|                 | ผลิตภัณฑ์พ     |            | ่พิมพ์และการ |           |
|                 | ลาสติกหรือเคล |            | ซ่อมแซมแม่พ |           |
|                 | ือบด้วยพลาสติก |            | ิมพ์ที่ผลิตเอง |           |
+-----------------+-------------+------------+-----------+-----------+

+-----------------+-------------+------------+-----------+-----------+
| รายละเอียด       | บริษัทฯ       | บริษัทย่อย    | บริษัทย่อย   | บริษัทย่อย   |
+-----------------+-------------+------------+-----------+-----------+
| 3.              | 3 ปี         | 8 ปี        | 8 ปี       | 8 ปี       |
| สิทธิป            |             |            |           |           |
| ระโยชน์สำคัญที่ได้รับ | ได้รับ        | ได้รับ       | ได้รับ      | ได้รับ      |
|                 |             |            |           |           |
| 3.1             | ได้รับ        | ได้รับ       | ได้รับ      | ได้รับ      |
| ได้รับยกเ         |             |            |           |           |
| ว้นภาษีเงินได้นิติบุคค | ได้รับ        | ได้รับ       | ได้รับ      | ได้รับ      |
| ลสำหรับกำไรสุทธิที่ไ |             |            |           |           |
| ด้จากการประกอบกิจ | กุมภาพันธ์     | กุมภาพันธ์    | ยัง        | ยัง        |
| การที่ได้รับการส่งเส | 2549        | 2545       | ไม่ได้ใช้สิทธิ | ไม่ได้ใช้สิทธิ |
| ริมและได้รับยกเว้นไ |             |            |           |           |
| ม่ต้องนำเงินปันผลจา |             |            |           |           |
| กกิจการที่ได้รับส่งเส |             |            |           |           |
| ริมซึ่งได้รับยกเว้นภา |             |            |           |           |
| ษีเงินได้นิติบุคลไปรว |             |            |           |           |
| มคำนวณเพื่อเสียภาษี |             |            |           |           |
|                 |             |            |           |           |
| 3.2             |             |            |           |           |
| ได้รับอนุญา        |             |            |           |           |
| ตให้นำผลขาดทุนประ |             |            |           |           |
| จำปีที่เกิดขึ้นในระหว |             |            |           |           |
| ่างได้รับยกเว้นภาษีเ |             |            |           |           |
| งินได้ไปหักออกจากก |             |            |           |           |
| ำไรสุทธิที่เกิดขึ้นภาย |             |            |           |           |
| หลังระยะเวลาได้รับ |             |            |           |           |
| ยกเว้นภาษีเงินได้นิต |             |            |           |           |
| ิบุคคลเป็นระยะเวลา |             |            |           |           |
| 5 ปี             |             |            |           |           |
| นับแต่วันพ         |             |            |           |           |
| ้นกำหนดเวลาตามข้อ |             |            |           |           |
| 3.1             |             |            |           |           |
|                 |             |            |           |           |
| 3.3             |             |            |           |           |
| ได              |             |            |           |           |
| ้รับยกเว้น/ลดหย่อนอ |             |            |           |           |
| ากรขาเข้าสำหรับเค |             |            |           |           |
| รื่องจักรตามที่คณะกร |             |            |           |           |
| รมการพิจารณาอนุมัติ |             |            |           |           |
|                 |             |            |           |           |
| 3.4             |             |            |           |           |
| ได้รับยกเว้นอาก    |             |            |           |           |
| รขาเข้าสำหรับวัตถุด |             |            |           |           |
| ิบและวัสดุจำเป็นที่ต้อ |             |            |           |           |
| งนำเข้าจากต่างประ |             |            |           |           |
| เทศเพื่อใช้ในการผล |             |            |           |           |
| ิตเพื่อการส่งออกนับต |             |            |           |           |
| ั้งแต่วันนำเข้าวันแรก |             |            |           |           |
|                 |             |            |           |           |
| 4.              |             |            |           |           |
| วันที่เริ่มใช        |             |            |           |           |
| ้สิทธิตามบัตรส่งเสริม |             |            |           |           |
+-----------------+-------------+------------+-----------+-----------+

3.3 การตลาดและภาวะการแข่งขัน

3.3.1 ผลิตภัณฑ์ชิ้นส่วนยางเพื่อใช้ในอุตสาหกรรม สามารถแบ่งได้ตามกลุ่มของลูกค้า ดังนี้

  [] กลุ่มที่ 1 Automotive Group

แนวโน้มอุตสาหกรรมรถยนต์ในประเทศไทยหลายปีที่ผ่านมามีทิศทางการขยายตัวอย่างต่อเนื่อง
เป็นผลมาจากนโยบายการย้ายฐานการผลิตของผู้ประกอบรถยนต์หลายค่ายมาตั้งฐานการผลิตในประเทศไทย
เพื่อเป็นฐานในการส่งออกซึ่งปัจจุบันมีสัดส่วนประมาณ 55%
ของการประกอบทั้งหมดภายในประเทศและมีชิ้นส่วนส่งออกเพื่อไปประกอบในหลายประเทศ ในปี
2007-2008 ที่ผ่านมาเกิดวิกฤตราคาพลังงานน้ำมันปรับตัวสูงขึ้นอย่างมากจาก 60
ดอลล่าร์ต่อบาเรลสูงขึ้นผ่าน 140 ดอลล่าร์ต่อบาเรลในเดือนกรกฎาคม 2551
ส่งผลให้ต้นทุนทางด้านพลังงาน ต้นทุนการผลิต ต้นทุนวัตถุดิบ และต้นทุนอื่นๆ ปรับตัวสูงขึ้นอย่างมาก
ส่งผลทำให้อัตราเงินเฟ้อสูงขึ้น
ในขณะเดียวกันประเทศก็ขาดดุลการค้าจากการจ่ายเงินซื้อน้ำมันทำให้ปริมาณเงินไหลออกนอกประเทศเกิดสภาวะเงินฝืดในเวลาเดียวกัน
ส่งผลกระทบต่อตลาดรถยนต์โดยรวมโดยเฉพาะรถยนต์กระบะขนาด 1 ตัน
ซึ่งมีสัดส่วนสูงที่สุดจากยอดขายรถยนต์รวมทุกประเภท จากยอดการสั่งซื้อที่ลดลงในเดือนกรกฎาคม
2551 ทำให้ผู้ประกอบรถยนต์หลายค่ายปรับยอดการผลิตลดลงในเดือนสิงหาคมและกันยายน 2551
ในช่วงปลายเดือนกันยายนและต้นเดือนตุลาคม 2551
ทิศทางของราคาน้ำมันมีแนวโน้มลดลงจนแตะหลัก 90 ดอลล่าร์ต่อบาเรล ปัจจัยหลักก็คือ
อุปสงค์หรือปริมาณความต้องการที่มีการเปลี่ยนแปลงมาก
คือ(1)การหดตัวของเศรษฐกิจในประเทศสหรัฐอเมริกาและยุโรปกรณีวิกฤตซับไพร์ม (2)
โครงการแข่งขันโอลิมปิกในสาธารณรัฐประชาชนจีนที่ได้สิ้นสุดลงในเดือนสิงหาคม 2551 (3)
แรงผลักดันในด้านพลังงานทดแทนอื่นๆซึ่งหลายๆประเทศทั่วโลกพยายามสร้างพลังงานทางเลือก เช่น
การใช้น้ำมันผสมแอลกอฮอล์ที่เรียกว่าน้ำมันแก๊สโซฮอล์ การใช้แก๊สแอลพีจี หรือ เอ็นจีวี ไบโอดีเซล

ในส่วนผู้ประกอบรถยนต์หลายค่ายทั่วโลกก็พยายามพัฒนาเครื่องยนต์ที่ประหยัดพลังงานและใช้พลังงานอื่นๆ
ทดแทนน้ำมันเช่นเครื่องยนต์ระบบไฮบริดท์ที่ใช้พลังงานน้ำมันร่วมกับพลังงานไฟฟ้าจากแบตเตอรี่ เช่น
โตโยต้าคัมรี่ที่จะเปิดตัวในประเทศไทยในปี 2009
รถยนต์ใช้พลังงานน้ำมันร่วมกับแรงอัดอากาศ(ลม)ของค่าย
ทาทามอเตอร์ที่จะเปิดตัวในประเทศสหรัฐอเมริกาในปลายปีหน้า
ในประเทศญี่ปุ่นได้มีการพัฒนาเครื่องยนต์ที่ใช้พลังงานไฟฟ้าจากเซลล์แยกก๊าสไฮโดรเจนและออกซิเจนจากน้ำและโครงการทดลองของค่าย
BMW ที่นำก๊าสไฮโดเจนจากการแยกอ๊อกซิเจนออกจากน้ำมาเป็นเชื้อเพลิงจุดระเบิด ซึ่งในระยะ
1-2 ปีข้างหน้านี้ กลยุทธ์ที่ผู้ประกอบรถยนต์จะสามารถทำได้ คือ
การผลิตรถยนต์นั่งขนาดเล็กที่เราเรียกกันว่าอีโคคาร์ความจุกระบอกสูบไม่เกิน 1400 ซีซี
ออกสู่ตลาดเช่นโครงการมาสด้า 2 ของฟอร์ดและมาสด้า โครงการอีโคคาร์ของค่ายฮอนด้า
ซึ่งจะเปิดตัวในปี 2009 รถยนต์นั่งรุ่นอื่นๆ ที่มีการติดตั้งระบบใช้ก๊าสมาตราฐานจากโรงงานเช่น
รุ่นแอลติลจากค่ายโตโยต้า รุ่นเชพโรเลตออฟต้าจากค่ายเจเนอรัลมอเตอร์
รถยนต์กระบะ1ตันที่ใช้เครื่องยนต์เบนซินเพื่อเป็นทางเลือกในการติดตั้งระบบเชื้อเพลิงก๊าสในภายหลังได้
ซึ่งจากกลยุทธ์เหล่านี้สามารถจะกระตุ้นความต้องการในการซื้อและสามารถตอบสนองความต้องการของตลาดได้เหมาะสมกับสถานการณ์ในปัจจุบันได้เป็นอย่างดี
ถึงแม้ว่าตลาดส่งออกในประเทศสหรัฐอเมริกาและยุโรปมีการชะลอตัว แต่ก็มีตลาดที่ยังแข็งแกร่งก็คือ
ออสเตรเลีย กลุ่มประเทศตะวันออกกลาง
และแรงหนุนจากการปรับเปลี่ยนกลยุทธ์ในการกระตุ้นตลาดที่กล่าวมาแล้วข้างต้น
ทำให้ตลาดโดยรวมอาจลดลงจากเดิมไปไม่มากนัก

[] กลุ่มที่ 2 Motorcycle Group

ตลาดโดยรวมเติบโตได้ดีเป็นผลมาจากราคาสินค้าเกษตรมีราคาดีขึ้น
ทำให้ผู้ใช้มีอำนาจในการซื้อมากขึ้น
ราคาน้ำมันดีเซลที่พุ่งสูงขึ้นส่งผลให้ผู้ใช้หันกลับมาใช้จักรยานยนต์ส่วนหนึ่ง
รวมทั้งทุกค่ายรถจักรยานยนต์กระตุ้นตลาดด้วยการออกแบบรูปลักษณ์ที่ทันสมัยและเน้นเครื่องยนต์ที่ประหยัดพลังงาน
รวมทั้งจัดกิจกรรมทางการตลาดอย่างต่อเนื่อง ตลาดที่ขยายตัวได้ดีจะเป็นรถจักรยานยนต์ Scooter
ซึ่งมีการเปลี่ยนระบบการจ่ายเชื้อเพลิงจากแบบเดิมที่เป็น Carburetor เป็นระบบหัวฉีด PGM-FI
ทำให้เกิดการแข่งขันในการนำเสนอเทคโนโลยีเป็นจุดขายในตลาด

[] กลุ่มที่ 3 Sub Auto & Sub Motorcycle

ปีนี้ถือเป็นโอกาสที่ดีของลูกค้าในกลุ่มนี้ คือ
กลุ่มผู้ผลิตยานยนต์มีนโยบายผลักดันให้เกิดการซื้อขายระหว่าง Tier1 และ Tier 2
เพื่อผลิตชิ้นส่วนขึ้นเป็นกึ่งสำเร็จรูปก่อนและจึงจัดส่งเข้าโรงงานประกอบรถยนต์ แต่ในขณะเดียวกัน
Supplier ต่าง ๆ
จำต้องพัฒนาศักยภาพในการผลิตของตนเองเพื่อสร้างความไว้วางใจแก่กลุ่มผู้ผลิตยานยนต์
ซึ่งสิ่งแรกที่กลุ่มผู้ผลิตชิ้นส่วนอุตสาหกรรมยานยนต์มุ่งเน้นคือ คุณภาพ
โดยสังเกตจากคุณสมบัติเฉพาะและวิธีการทดสอบที่เพิ่มมากขึ้นใน Drawing
สิ่งที่เกิดขึ้นนี้ถือเป็นโอกาสที่ดีของ IRC เนื่องจากบริษัทฯ มีความพร้อมในทุกด้าน
ดังนั้นผู้ที่มีความพร้อมในทุกด้านจะมีความได้เปรียบมากเพราะรถยนต์ในบาง Model นั้นทาง Tier1
และ Tier2 จะมีการพัฒนาชิ้นส่วนร่วมกันตั้งแต่เริ่ม Project นั่นหมายความว่า R&D
มีส่วนสำคัญที่จะเข้ามามีส่วน Support เพื่อสร้างจุดแข็งให้กับ Supplier
แต่ละรายอาจกล่าวได้ว่า R&D เป็นตัวแปรสำคัญประการหนึ่งที่ลูกค้าจะพิจารณาให้ชิ้นส่วนใหม่

[] กลุ่มที่ 4 Non Automotive

ลูกค้าในกลุ่มนี้อยู่ในกลุ่มอุตสาหกรรมที่หลากหลาย เช่น อุตสาหกรรมเครื่องปรับอากาศ
อุตสาหกรรมรถสำหรับการเกษตร อุตสาหกรรมผลิตวาล์วน้ำ อุตสาหกรรมเฟอร์นิเจอร์
อุตสาหกรรมประกอบชิ้นส่วน Trading company และอื่น ๆ ลักษณะการสั่งซื้อจะเป็นไปตามฤดูกาล
และความต้องการของลูกค้าในช่วงเวลานั้น เป็นกลุ่มลูกค้าที่มีส่วนแบ่งยอดขายไม่มากนัก
เมื่อเทียบกับยอดขายทั้งหมดของบริษัทฯ
แต่ลูกค้าในกลุ่มนี้เป็นกลุ่มที่ต้องดูแลอย่างต่อเนื่องในเรื่องการจัดส่งให้ตรงเวลา ในปีที่ผ่านมา
ยอดขายส่วนใหญ่ของลูกค้ากลุ่มนี้ไม่มีความผันผวนมากนัก
แต่สำหรับลูกค้าในกลุ่มอุตสาหกรรมเกษตรมียอดขายที่เพิ่มสูงขึ้น
ซึ่งเป็นผลมาจากราคาสินค้าเกษตรในปัจจุบันมีราคาสูงขึ้น ทำให้ผู้ผลิตหันมาผลิตสินค้าเกษตรมากขึ้น
เป็นผลให้สินค้าที่สนับสนุนในด้านการทำการเกษตร เช่น รถไถ รถแทรกเตอร์
เครื่องยนต์การเกษตรมียอดการสั่งซื้อที่สูงขึ้นตามไปด้วย
เป็นผลให้บริษัทมียอดขายให้กับลูกค้าในกลุ่มนี้สูงขึ้นด้วยเช่นกัน

3.3.2 ผลิตภัณฑ์ยางนอก-ยางในรถจักรยานยนต์ สามารถแบ่งตลาดได้ดังนี้

[] ตลาดสำหรับโรงงานประกอบรถจักรยานยนต์ (OEM)

สำหรับรอบปีที่ผ่านมาตลาดมีการเติบโตที่สูงขึ้นเมื่อเทียบกับที่ผ่านมา
เนื่องจากราคาน้ำมันที่มีการปรับตัวสูงขึ้นอย่างต่อเนื่องตั้งแต่ต้นปีจนถึงกลางปี
ส่งผลให้ผู้บริโภคบางกลุ่มที่เคยใช้รถยนต์เป็นพาหนะหันกลับมาใช้

รถจักรยานยนต์จนทำให้ตลาดภายในประเทศเติบโตอย่างชัดเจนในช่วงเดือนกรกฎาคมจนถึงเดือนกันยายน
ซึ่งการขยายตัวของตลาดรถจักรยานยนต์นี้มีลักษณะที่คล้ายกันเกือบทุกประเทศโดยเฉพาะในประเทศเอเชียตะวันออกเฉียงใต้
ตลอดจนทางผู้ผลิตรถจักรยานยนต์ทุกค่ายต่างเร่งการพัฒนาผลิตภัณฑ์ออกมาเพื่อกระตุ้นตลาดอย่างต่อเนื่อง
โดยเน้นเรื่องรูปแบบที่ทันสมัยและการประหยัดน้ำมันโดยเน้นเครื่องยนต์ระบบการจ่ายน้ำมันแบบหัวฉีดมากขึ้นในหลายๆ
รุ่น ทั้งรถประเภทออโตเมติกและแบบครอบครัว รวมทั้งการส่งเสริมการตลาดในรูปแบบต่างๆ
นอกจากนี้ยังเน้นการส่งออกของรถจักรยานยนต์ในรูปของ CBU
และชิ้นส่วนไปยังประเทศใกล้เคียงที่มีการเติบโตอย่างต่อเนื่องเช่น ประเทศมาเลเซีย กัมพูชา
เวียดนาม และอินโดนีเซีย
เนื่องจากนโยบายของผู้ผลิตหลักที่ต้องการให้ประเทศไทยเป็นฐานในการวิจัยและพัฒนา
ตลอดจนฐานการผลิตหลักในอาเซียนรองจากประเทศญี่ปุ่นส่งผลให้ผู้ผลิตในประเทศไทยกลายเป็นผู้นำในการออกแบบและการผลิตรถจักรยานยนต์ในภูมิภาค
และส่งผลให้ผลิตภัณฑ์ของบริษัทฯ มีการพัฒนาอย่างต่อเนื่องเช่นกัน

สำหรับส่วนแบ่งการตลาดโดยรวมของ บริษัทฯ ยังคงครองส่วนแบ่งตลาดมากที่สุด ประมาณ 40%
ของตลาดโดยรวม ซึ่งเป็นผลมาจากบริษัทฯ มีจุดแข็งเรื่องคุณภาพและความหลากหลายของสินค้า
ประกอบกับการมีหน่วยงานวิจัยและพัฒนา คือ บริษัท ไอ อาร์ ซี (เอเชีย) รีเสิร์ช จำกัด
โดยเฉพาะในการออกแบบและพัฒนาได้เอง
โดยมีบริษัทแม่จากประเทศญี่ปุ่นเป็นที่ปรึกษาและสนับสนุนอย่างต่อเนื่อง
ส่งผลให้เกิดความร่วมมือในการพัฒนาสินค้าร่วมกันได้ ซึ่งส่วนใหญ่เป็นบริษัทที่ลงทุนจากประเทศญี่ปุ่น
อาทิเช่น HONDA, YAMAHA, SUZUKI, KAWASAKI ส่งผลให้ทางบริษัทฯ
สามารถรักษาส่วนแบ่งการตลาดในส่วนนี้ได้
ปีที่ผ่านมาการพัฒนาผลิตภัณฑ์สำหรับตลาดประกอบมีการพัฒนาในผลิตภัณฑ์ที่มีสมรรถนะสูงขึ้นสำหรับรถจักรยานยนต์ที่มีกำลังขับเคลื่อนมากขึ้น
โดยเฉพาะรถจักรยานยนต์ขนาด 250 ซีซีขึ้นไป เพื่อส่งออกไปยังต่างประเทศทั่วโลกทางบริษัทฯ
เชื่อมั่นว่าผลิตภัณฑ์ดังกล่าวจะส่งผลให้ผลิตภัณฑ์เกิดการขยายตัวของตลาดต่างประเทศได้มากขึ้นในอนาคต

[] ตลาดสำหรับสินค้าทดแทน (Replacement Market)

การขยายตัวของตลาดทดแทนมีการขยายตัวที่เพิ่มขึ้น
โดยส่วนหนึ่งจากการขยายตัวของตลาดรถจักรยานยนต์ที่มียอดจำหน่ายสูงขึ้น
สำหรับในปีนี้ผลิตภัณฑ์ยางในรถจักรยานยนต์
ได้ถูกกำหนดให้เป็นสินค้าที่ต้องผลิตและจำหน่ายเป็นไปตามมาตรฐานผลิตภัณฑ์อุตสาหกรรม
หรือมาตรฐานบังคับ (มอก) และ ทางบริษัทฯ ได้รับการรับรองมาตรฐานดังกล่าวเป็นรายแรกๆ
ของประเทศ ส่งผลให้เกิดความเชื่อมั่นอย่างสูงจากผู้บริโภคภายในประเทศ
และส่งผลให้การผลิตและจำหน่ายเพิ่มสูงขึ้นตามกัน สำหรับในปีนี้บริษัทฯ
ได้รับผลกระทบของต้นทุนของวัตถุดิบที่ผันผวน ทางบริษัทฯ
จึงได้พยายามควบคุมต้นทุนการผลิตให้ดีที่สุด
เพื่อลดผลกระทบที่จะเกิดกับลูกค้าในด้านราคาให้น้อยที่สุด
และยังคงส่งมอบสินค้าตามความต้องการได้ทันเวลาทั้งนี้เพื่อรักษาความพึงพอใจของลูกค้าสูงสุดและรักษาส่วนแบ่งตลาดเอาไว้

สำหรับกิจกรรมส่งเสริมการขายในตลาดภายในประเทศ
ยังคงมีการจัดกิจกรรมเพื่อส่งเสริมการขายตลอดปี เช่นเดิม อาทิเช่น การขับขี่อย่างปลอดภัย
และการสนับสนุนการแข่งขันในสนามแข่งในงาน IRC RIDE FOR LIFE ใน 7 สนาม
การจัดการอบรมสัมมนาช่างผู้ใช้อะไหล่รถจักรยานยนต์ในทุกภาคของประเทศอย่างต่อเนื่อง
โดยร่วมกับตัวแทนจำหน่ายทั่วประเทศและหน่วยงานราชการที่เกี่ยวข้อง
นอกจากนี้ยังมีการร่วมกิจกรรมส่งเสริมการขายกับผู้ผลิตรถจักรยานยนต์อย่างต่อเนื่อง เช่นเคย
อาทิเช่น Honda และ SUZUKI
ซึ่งเป็นการส่งเสริมกิจกรรมในเรื่องการขับขี่ปลอดภัยที่เข้าถึงกลุ่มผู้ใช้โดยตรง

สำหรับปี 2552 คาดว่าสภาพการแข่งขันคงมีมากขึ้น ทั้งนี้ขึ้นกับปัจจัยหลายประการ
โดยเฉพาะอย่างยิ่งราคาน้ำมันดิบ
ที่มีผลกระทบอย่างมากต่อต้นทุนการผลิตยางนอก-ยางในรถจักรยานยนต์
และสินค้าที่นำเข้าจากประเทศจีน เป็นตัวแปรหนึ่งที่ส่งผลกระทบกับตลาดนี้โดยตรง
เนื่องจากมีราคาที่ถูกกว่าเมื่อเทียบกับสินค้าที่ผลิตภายในประเทศ
แต่การกำหนดมาตรฐานอุตสาหกรรมของไทยก็ส่งผลให้สินค้าดังกล่าวลดลงมาก
และผู้ซื้อเองหันมาให้ความสนใจในเรื่องคุณภาพมากขึ้น คาดว่าบริษัทฯ
จะยังคงรักษาส่วนแบ่งในตลาดไว้ได้จากมาตรการต่างๆ ที่รองรับไว้แล้ว

[] ตลาดต่างประเทศ (Export Market)

ในปีที่ผ่านมาค่าเงินบาทมีความผันผวนเป็นอย่างมากโดยค่าเงินบาทแข็งค่าเงินอย่างต่อเนื่องจนถึงไตรมาสแรกของปี
2551 หลังจากนั้นค่าเงินบาทมีแนวโน้มที่อ่อนค่าลง
ซึ่งปัจจัยนี้ส่งผลกระทบโดยตรงต่อตลาดต่างประเทศ
อีกทั้งต้นทุนวัตถุดิบยังคงปรับราคาสูงขึ้นต่อเนื่องตามราคาน้ำมัน
แต่ทั้งนี้บริษัทฯได้มีการปรับปรุงกระบวนการภายในเพื่อบริหารต้นทุนสินค้าให้เพิ่มขึ้นน้อยที่สุด
รวมทั้งการลดต้นทุนการผลิตบางตัวและการเพิ่มประสิทธิภาพกระบวนการผลิต
และการมุ่งเน้นผลิตสินค้าที่มีคุณภาพระดับสากลเป็นที่ยอมรับทั่วโลก การพัฒนาสินค้าเทคโนโลยีใหม่ๆ
เพื่อให้ตรงต่อความต้องการของลูกค้าในต่างประเทศ
จึงทำให้ในปีที่ผ่านมายอดส่งออกมีการเติบโตขึ้นเมื่อเปรียบเทียบจากปีที่แล้ว
ทั้งนี้บริษัทสามารถรักษาฐานลูกค้าเดิมและเพิ่มยอดขายได้มากขึ้น
อีกทั้งยังสามารถขยายการส่งออกไปยังตลาดใหม่ๆได้ด้วยเช่นกัน

รายชื่อลูกค้า 10 รายแรก

3.4 การจัดหาผลิตภัณฑ์

3.4.1 กำลังการผลิตรวม

+---------------------+--------------------+--------------------------+
| สายการผลิต           | กำลังการผลิต         | นโยบายการผลิต             |
+---------------------+--------------------+--------------------------+
| 1.                  | 8,500 ตัน/ปี         | - ผลิตตามคำสั่งซื้อของลูกค้า    |
| ชิ้นส่วนยางอุตสาหกรรม   |                    |                          |
|                     | (ของยา             |                          |
|                     | งคอมเปาวด์ซึ่งเป็นต้นทา |                          |
|                     | งในการผลิตชิ้นส่วนยาง) |                          |
+---------------------+--------------------+--------------------------+
| 2.                  | 7.50 ล้านเส้น/ปี      | - ผลิตตามคำสั่งซื้อของลูกค้า    |
| ยางนอกรถจักรยานยนต์   |                    |                          |
|                     |                    | -โอนให                   |
|                     |                    | ้สายการผลิตวงล้อรถจักรยานยนต์ |
+---------------------+--------------------+--------------------------+
| 3. ยางในรถจักรยานยนต์ | 12.0 ล้านเส้น/ปี      | - ผลิตตามคำสั่งซื้อของลูกค้า    |
|                     |                    |                          |
|                     |                    | -โอนให                   |
|                     |                    | ้สายการผลิตวงล้อรถจักรยานยนต์ |
+---------------------+--------------------+--------------------------+
| 4. วงล้อรถจักรยานยนต์  | 1.20 ล้านวงล้อ/ปี     | - ผลิตตามคำสั่งซื้อของลูกค้า    |
+---------------------+--------------------+--------------------------+

3.4.2 ข้อมูลเกี่ยวกับวัตถุดิบ

บริษัทฯ มีการจัดหาวัตถุดิบที่สำคัญ ที่ใช้ในการผลิตจากหลายแหล่งด้วยกัน
ส่วนประกอบที่สำคัญที่ใช้ในการผลิต ได้แก่ ยางธรรมชาติ, ยางสังเคราะห์, สารเคมี, เส้นลวด,
และผงคาร์บอน บริษัทฯ ให้ความสำคัญกับระบบควบคุมคุณภาพสินค้านับตั้งแต่การคัดเลือกวัตถุดิบ
การตรวจสอบ และการควบคุมการผลิต จนถึงการตรวจสอบผลิตภัณฑ์ก่อนและหลังการขาย
นอกจากนี้บริษัทฯ ยังนำระบบการจัดการด้านคุณภาพ QS9000 มาใช้ในกระบวนการผลิต
ดังจะเห็นได้ว่าบริษัทฯ ได้รับการรับรองมาตรฐานผลิตภัณฑ์ยุโรป (E-MARK)
และมาตรฐานอุตสาหกรรม (มอก.)

นโยบายในการจัดหาวัตถุดิบทุกชนิดจะพิจารณาจากคุณภาพ ราคา และผู้ผลิต
โดยให้ความเท่าเทียมกันในการคัดเลือกผู้ผลิต บริษัทฯ
พยายามหาแหล่งวัตถุดิบรายอื่นที่สามารถผลิตสินค้าที่มีคุณภาพเหมือนกันแต่ราคาถูกลง
ตลอดจนการใช้เทคโนโลยีในเชิงวิศวกรรมคุณค่าเพื่อเสริมสร้างประสิทธิภาพในกระบวนการผลิต
อนึ่ง บริษัทฯ มีนโยบายที่จะไม่ซื้อวัตถุดิบจำเพาะรายหนึ่งรายใดเกินกว่าร้อยละ 30
ของมูลค่าวัตถุดิบทั้งหมด และพยายามเจรจาขอทำสัญญาล่วงหน้ากับผู้ผลิตเท่าที่จะกระทำได้
โดยประมาณร้อยละ 60 เป็นวัตถุดิบที่ซื้อในประเทศและนำเข้าประมาณร้อยละ 40 บริษัทฯ
สามารถจัดหาวัตถุดิบได้จากหลายแหล่งต่าง ๆ ดังนี้

ชนิดของวัตถุดิบ แหล่งที่มา

ผ้าใบไนล่อน ไทย , ญี่ปุ่น, จีน

ยางธรรมชาติ ไทย

ยางสังเคราะห์ ญี่ปุ่น, เกาหลี, เยอรมนี, รัสเซีย

ลวดขอบยางนอก ไทย, เกาหลี, มาเลเซีย, จีน

วาล์วยางใน ไทย , ไต้หวัน, ญี่ปุ่น

คาร์บอนแบล็ค ไทย

เคมีภัณฑ์ต่าง ๆ ไทย, อื่น ๆ

ชิ้นงานเหล็ก ไทย, ญี่ปุ่น

3.4.3 ผลกระทบต่อสิ่งแวดล้อม

บริษัทฯ ยังคงรักษานโยบายทางด้านสิ่งแวดล้อมร่วมกันกับลูกค้าเสมอมา ผลักดันให้เกิดโครงการ
“ELV, SoC, RoHS management” ขึ้น เนื้อหาหลักจะเป็นการห้ามใช้สารเคมีอันตราย
(โลหะหนัก) ได้แก่ Lead (สารตะกั่ว), Mercury (ปรอท), Cadmium, Chromium 6+
รวมถึงสารกลุ่ม Bromine เพื่อลดการปนเปื้อนในผลิตภัณฑ์ ซึ่งสอดคล้องกับความต้องการของลูกค้า
ภายใต้วัตถุประสงค์ การป้องกันขยะที่เกิดจากยานยนต์
การนำกลับมาใช้ใหม่ของชิ้นส่วนยานยนต์ที่หมดอายุการใช้งานและปรับปรุงผลกระทบที่เกิดขึ้นต่อสิ่งแวดล้อม
โดยในปัจจุบันบริษัทฯ ไม่มีปัญหาด้านผลกระทบต่อสิ่งแวดล้อม
และพยายามผลักดันให้เกิดการอนุรักษ์สิ่งแวดล้อม

3.4.4 งานที่ยังไม่ส่งมอบ

- ไม่มี -